Ascra

Ascra (Graece Ἄσκρα) fuit urbs parva Boeotiae antiquae sub Helicone monte. Ab Aloadibus, ut PausaniasDescriptio Graeciae, IX 29, 1. ait, condita est, cum Aloades Heliconem Camenis tribuerent primaque sacra hic eis facerent. Prope Ascram Camenarum antrum et Permessus et Aganippe et Hippocrene fontes sunt et alia. Zenodotus Ascram in Catalogo navium ut Arnam uvis divitemΠολυστάφυλος. memoratam esse explicabatScholia in Iliadem, II 507.. Hesiodum puerum in Ascra natum et in Helicone oves pascentem Camenae visae canere docuerunt, ut ipse ait in Theogonia (22—34). In Operibus suis (639–640) queritur, ut pater eius
      ...prope Tempe Heliconia sedem
Ascraem incoluit, coeli in regione molesta,
Frigore nunc nimio, nunc quae intolerabilis aestu estNicolai Vallae versio (Hesiodi Ascraei opuscula ... Ulpio Franekerensi Frisio autore... Basileae 1539). Graece:
      ...νάσσατο δ' ἄγχ' Ἑλικῶνος ὀιζυρῇ ἐνὶ κώμῃ, 
      Ἄσκρῃ, χεῖμα κακῇ, θέρει ἀργαλέῃ, οὐδέ ποτ' ἐσθλῇ. .
Saeculo septimo a.C.n. Ascra a Thespiensibus occupata et deleta est. Sed Ascrae natus est Ctesibius mechanicus Graeciae maximusAthenaei Mechanici de machinis, 29.. Tempore Pausaniae Ascrae iam turris unica manebatLoc. cit.. Ascra moderna loco alio ad orientem a vetere stat.

Vocabulum ascra, ui Hesychius (s.v.) ait, quercum sine fructibusΔρῦς ἄκαρπος. significat.

Notae

Nexus externi
 De Ascra antiqua 
 De antro Camenarum prope Ascram 

Categoria:Urbes Graecae antiquae
Categoria:Loci habitati Boeotiae
Categoria:Boeotia